ועדת הכספים, כנסת 17, פרוטוקול מספר 883, 2008-09-08 12:20

אבישי ברוורמן: אני פותח את ישיבת ועדת הכספים.

אבישי ברוורמן: שינויים בתקציב לשנת 2008.

טמיר כהן: פנייה מספר 390 – משרד ראש-הממשלה

יעקב ליצמן: קבלתי כרגע, כמו כולם, את ההעברות התקציביות, ואני רואה שהפנייה הראשונה היא של משרד ראש-הממשלה כאשר מדובר בפרוייקטים לעידוד העלייה.

יעקב ליצמן: מורידים 7.5.

יעקב ליצמן: היה 273,096 ומורידים ל-265,596.

יעקב ליצמן: אני יודע מה הצבענו לפני חמש דקות, על קיצוץ פלט.

סמדר אלחנני: יש להם בעיה במעקב של המחשב לגבי הביצוע.

סמדר אלחנני: כתוב לך שהסכומים על מצב התקציב כוללים בקשות לשינויים תקציביים בתהליך.

סמדר אלחנני: יש לי את הבעיה הזאת כל הזמן.

סמדר אלחנני: המדפסת הזאת לא מוציאה.

אבישי ברוורמן: אין התאמה.

יעקב ליצמן: זאת אומרת שאנחנו מקבלים כאן סכום העברה תקציבית והסכום לא נכון.

חיים אורון: לא, תסתכל בכתוב.

יעקב ליצמן: אני אומר לך שהבוקר קיצצת 8 פלוס.

ראובן ריבלין: הם העבירו מהרזרבה.

יעקב ליצמן: אני מקריא לך את כל הסכום שהיה.

חיים אורון: אם אתה מצרף כאן את כל המינוסים, אתה מגיע להרבה יותר מ-5 מיליון.

סמדר אלחנני: לא.

סמדר אלחנני: זה בתקנות.

יעקב ליצמן: יש גם הרשאה.

סמדר אלחנני: אתה לא יכול לסכם את כל הטור הזה כי זה חוזר על עצמו.

חיים אורון: תקראי את הסעיף הראשי.

חיים אורון: כתוב לך 5 מיליון.

יעקב ליצמן: איך יכול להיות שמ-273 ל-265 זה מינוס 8,1 ואותו הדבר הוא 7,5?

יעקב ליצמן: איך זה יכול להיות?

אבישי ברוורמן: נבקש הבהרות.

סמדר אלחנני: אלה לא אותם המספרים.

סמדר אלחנני: כאן זה 273,776 וכאן זה 273,096.

סמדר אלחנני: יש הבדל במספרים.

סמדר אלחנני: המחשב לא טועה.

סמדר אלחנני: אין טעויות כאן.

סמדר אלחנני: זה 8,1 וזה 7,5.

סמדר אלחנני: יש פה בעיה תהליכית.

אבישי ברוורמן: חבר הכנסת ליצמן, העלית קושיה שאנחנו חושבים שהיא פתירה, אבל אנחנו נברר אותה.

זאב אלקין: אבל אי אפשר להצביע על זה כך.

יעקב ליצמן: נכון.

זאב אלקין: יבוא נציג משרד ראש-הממשלה ויאמר שהם רצו לקצץ פעמיים או שיאמר שהם רצו לקצץ רק פעם אחת.

אבישי ברוורמן: זה לא דבר חדש מה שקורה כאן.

אבישי ברוורמן: אנחנו נבדוק.

טמיר כהן: פנייה מספר 420 – משרד הרווחה והשירותים החברתיים.

חנן פריצקי: הפנייה נועדה לאפשר העברות פנימיות במשרד הרווחה, פעולות לאבחון לקשישים מפגרים, מרכזי חירום למוגבלים, תוספת לרשות לשיקום האסיר בגין אזיקים אלקטרוניים.

חנן פריצקי: אלה שינויים פנימיים בתוך המשרד.

יעקב ליצמן: היות שאתה כאן והבוקר לא היית אני רוצה לנצל את ההזדמנות.

יעקב ליצמן: תסביר לי לגבי ה-22 מיליון שקלים שדנו בהם הבוקר ואישרנו למה זה סעיף שלא נוצל.

חנן פריצקי: אני מכיר את הסעיף.

חנן פריצקי: עיקרון הקיצוץ הושת עלינו.

חנן פריצקי: כידוע לכם אני נציג המשרד וכידוע לכם המשרד התנגד בזמנו לקיצוץ הרוחבי.

שלי יחימוביץ': נאמר לנו שהמשרד נתן אישור לכך.

שלמה מולה: הבוקר הוא אישר את זה.

חנן פריצקי: בסופו של דבר הוסרה ההתנגדות.

חנן פריצקי: ה-22 מיליון שקלים נלקחו מתוספת לפרוייקט של ילדים בסיכון שהתחיל השנה והוא פרוייקט חמש-שנתי, פרוייקט מאוד גדול, שהתחלנו אותו השנה.

שלי יחימוביץ': זה דוח שמידט?

חנן פריצקי: כן.

חנן פריצקי: מדובר ב-54 ישובים שהולכים לקבל תוספת מאוד משמעותית לתקציב.

יעקב ליצמן: שאלתי למה הוא לא נוצל.

חנן פריצקי: אני מסביר.

חנן פריצקי: התהליך התחיל השנה.

חנן פריצקי: מדובר בתהליך מאוד מורכב של הכשרת מנהלים בכל הרשויות ובכך שכל הרשויות צריכות להתארגן מחדש לחלוטין כדי לאסוף את הפרוייקטים שלהן.

שלמה מולה: באיזה שלב זה נמצא עכשיו?

חנן פריצקי: כרגע לדעתי ברוב הישובים יש מנהלי ישובים.

שלי יחימוביץ': מה התקצוב השנתי?

חנן פריצקי: התקצוב השנתי הוא הדרגתי.

חנן פריצקי: אנחנו מדברים על 75 מיליון בשנה הראשונה, בשנה הבאה אנחנו נגיע לסדר גודל של 125 מיליון ובסופו של דבר אנחנו נגיע ל-150 מיליון.

שלמה מולה: מתוך 70 שהוא התקציב השנתי שלכם, השנה יהיו 50 מיליון.

חנן פריצקי: השנה לא יהיה ניצול של 50 מיליון שקלים.

שלי יחימוביץ': אם כך, אז אפשר לקצץ לכם עוד.

חנן פריצקי: לא, אנחנו נדאג שזה ימשיך.

חנן פריצקי: יש לנו הרשאה להתחייב.

אבישי ברוורמן: אנחנו מצביעים.

אבישי ברוורמן: פנייה מספר 420 – אושרה

סמדר אלחנני: שאלה.

סמדר אלחנני: יש כאן הוצאה מותנית בהכנסה.

סמדר אלחנני: אני מנסה להבין איך במיכון וארגון יש תוספת של מיליון, איך יש כאן 2,5 בשירות לזקן.

סמדר אלחנני: קודם הגיעה ההכנסה ורק אחר כך ההוצאה.

חנן פריצקי: התשובה היא שאנחנו לא יכולים.

חנן פריצקי: אנחנו צריכים לתקצב את ההכנסה כדי שההכנסה תגיע כי אם לא, החשבים עושים לנו את החיים קשים, אבל אנחנו בודקים.

חנן פריצקי: אנחנו מאוד זהירים לבדוק שבאמת ההכנסה מגיעה ובמקרה הזה של המחשוב התוספת היא תוספת של 5 מיליון שקלים שקיבלנו בשנה שעברה לצורך מחשוב ברשויות המקומיות והרשויות המקומיות, אנחנו השתתפנו בתקציבן ב-75 אחוזים.

חנן פריצקי: היה מצ'ינג מדורג והן גם משתתפות בחלק מהמחשוב.

חנן פריצקי: כתוצאה מזה אנחנו מקבלים מיליון שקלים של הכנסות.

סמדר אלחנני: וה-2,5?

חנן פריצקי: השירות לזקן.

חנן פריצקי: זה בעקבות סיכום עם ביטוח לאומי.

חנן פריצקי: ביטוח לאומי הגדיל את ההשתתפות שלו בחוק ביטוח סיעוד במשרד כאשר עד היום זה היה חלק על חשבון הרשויות והחלוקה היא שהם הגדילו את מספר העובדים שלהם ברשויות המקומיות ולכן אנחנו מקבלים מביטוח לאומי 2,5 מיליון שקלים נוספים.

טמיר כהן: פנייה מספר 415 – משרד התיירות

גלית פלצור: הפנייה נועדה להעביר מיליון וחצי שקלים לתפעול ותחזוקה של אתר קבר רשב"י.

יעקב ליצמן: בל"ג בעומר?

גלית פלצור: לא.

גלית פלצור: זה לתפעול במשך כל השנה.

אבישי ברוורמן: אנחנו מצביעים.

אבישי ברוורמן: פנייה מספר 415 – אושרה פה אחד

טמיר כהן: פנייה מספר 390 – משרד ראש-הממשלה

ראובן ריבלין: מה שונה הבקשה הזאת בנושא הפרוייקט לעידוד עלייה מהבקשה שאושרה כבר קודם?

ראובן ריבלין: האם זה אותו סעיף או לא?

אבישי ברוורמן: זאת פעם ראשונה שאומר חבר הכנסת ליצמן שהוא מצא משהו שנראה כסתירה וזה אחרי כל שנות כהונתו הרבות בוועדת הכספים.

זאב אלקין: יש שתי שאלות.

זאב אלקין: שאלה ראשונה היא למה המספר ההתחלתי הוא שונה בשתי הפניות, והשאלה השנייה היא למה התכוון המשורר, האם רציתם לקצץ פעם אחת והגשתם את זה כאן כי לא ידעתם שהקודם יאושר, ואז זה אומר שאתם צריכים לקחת את הפנייה בחזרה ולנסח אותו שוב, או שאתם רוצים פעמיים לקצץ 7,5.

יעקב ליצמן: גם הסכום לא נכון.

ענת משה: המספרים האלה נגזרו מהתקציב במועדים שונים ולכן יש שוני ביניהם.

ענת משה: הפנייה הזאת של הקיצוץ היא פנייה של קיצוץ רוחבי, כמו שאתם רואים, של 6 אחוזים.

יעקב ליצמן: את זה הבנו.

יעקב ליצמן: איך יכול להיות שבשניהם קיבלתם את אותה תוצאה?

ענת משה: התוצאה הסופית בסוף תהיה יותר נמוכה בגלל ההפחתה שבוצעה אחרי ה-6 אחוזים.

ענת משה: הפנייה הזו הוכנה כבר לפני הקיצוץ ולכן הסכומים הם לא אותם סכומים.

ענת משה: הנתון שקיבלתם לא מעודכן.

ענת משה: חשוב לי להבהיר שהפנייה הזאת נועדה לתגבר את תקציב פרוייקט זכות מלידה, תגלית, כאשר בעקבות גידול בביקוש בפרוייקטים המדינה עושה מצ'ינג בין כספי המדינה לכספי התורמים.

ענת משה: לכן אנחנו מבקשים לתגבר את תקציב פרוייקט תגלית ב-5 מיליון שקלים ממקורות משרד ראש-הממשלה.

יעקב ליצמן: להיכן אתם מביאים את המשתתפים בתגלית?

ענת משה: סיבוב ברחבי מדינת ישראל, בצפון, באילת, בבית שאן, בירושלים, בתל-אביב.

ענת משה: יש סיור מאוד מאוד מובנה.

ענת משה: זאת גם תוכנית שהיא מאוד מצליחה.

יעקב ליצמן: האם את יכולה להעביר לי את התוכנית?

ענת משה: בוודאי.

יעקב ליצמן: אשמח לכך.

יעקב ליצמן: תודה.

יעקב ליצמן: בפעם הבאה אני אגיב על זה כי אני יודע מה אני רוצה.

סמדר אלחנני: זה מבטיח שצעירים יהודיים יגיעו לכאן.

אבישי ברוורמן: מה לגבי תגבור נסיעות לחוץ לארץ, לגבי ה-2,5 מיליון?

ענת משה: בהתאם לביצוע בפועל, נסיעות לחוץ לארץ של משרד ראש-הממשלה, אנחנו מתגברים את התקציב.

אבישי ברוורמן: אנחנו מצביעים.

זאב אלקין: איך אתה מעלה את זה להצבעה?

זאב אלקין: המספרים לא נכונים.

ענת משה: אנחנו נעדכן כמובן במערכת בהתאם להפחתה שבוצעה.

אבישי ברוורמן: האם חבר הכנסת ליצמן מוכן לתת את האפשרות להצביע בעד כשזה מותנה בתיקון המספרים?

אבישי ברוורמן: פנייה מספר 290 – אושרה

טמיר כהן: פנייה מספר 395 – מינהל מקרקעי ישראל

אבישי ברוורמן: לא נמצא כאן הנציג.

טמיר כהן: פנייה מספר 395 – תחבורה

יעקב ליצמן: אני מציע לאשר את הפנייה.

יעקב ליצמן: זה לבטיחות בדרכים.

אבישי ברוורמן: אמנון כהן הגיש רביזיה.

אבישי ברוורמן: אנחנו נדחה את הדיון בפנייה הזאת.

טמיר כהן: פנייה מספר 397 - תחבורה

אבישי ברוורמן: לא דנים.

טמיר כהן: פנייה מספר 416 – לשכת לשיקום נכים, משרד האוצר

דב בארי: בהמשך לפניות שהיו כאן בשבועות האחרונים, נוצר הצורך לשלם תשלומים רטרואקטיביים לניצולי שואה.

דב בארי: התשלום הרטרואקטיבי ליוצאי טוניס ובולגריה מחולק לשני חלקים.

דב בארי: יש את התשלום של התגמול החודשי עבור הרנטה החודשית ויש גם את התשלום השנתי של דמי הבראה.

דב בארי: התשלום של דמי ההבראה לא משולם מתקנת התגמולים אלא משולם מהתקנה של שיקום וטיפול רפואי כי זאת המטרה של דמי ההבראה ולפיכך אנחנו מעבירים לשם כסף.

אבישי ברוורמן: אנחנו מצביעים.

אבישי ברוורמן: פנייה מספר 416 – אושרה

טמיר כהן: פנייה מספר 417 – משרד ראש-הממשלה – מינהלת סל"ע, משרד ראש-הממשלה

אבישי ברוורמן: אין כאן נציג.

זאב אלקין: אדוני היושב-ראש, אני מבקש שנצביע על זה.

זאב אלקין: בגלל שאיזשהו פקיד לא הגיע, אני לא רוצה שהמפונים יסבלו.

אבישי ברוורמן: אני מקבל את בקשתך.

יעקב ליצמן: מה זה מרכז צביה?

יעקב ליצמן: בסעיף 2 כתוב העתקת מרכז צביה.

יעקב ליצמן: אגב, אני מוכן לאשר, אבל אני רוצה לדעת מה זה.

יעקב ליצמן: כנראה זה נוגע למפונים, אני מוכן לכן להצביע אבל לבקש הבהרה.

אבישי ברוורמן: אני מקבל את ההערה.

אבישי ברוורמן: לפי בקשתו של חבר הכנסת אלקין נעלה את הפנייה להצבעה ונבקש הבהרה לפי בקשתו של חבר הכנסת ליצמן.

אבישי ברוורמן: פנייה מספר 417 – אושרה פה אחד

טמיר כהן: פנייה מספר 418 – משרד הבינוי והשיכון

אבישי ברוורמן: הנציג לא נמצא.